
ELŐTERJESZTÉS

Óbarok Község Önkormányzat Képviselő-testületének
2026. szeptember 22. napjára összehívott 
rendes, nyílt ülésére




Előterjesztés címe és tárgya: 

A 20/2026. (II.10.) önkormányzati határozat szerinti (5 módosítási terület) településrendezési eszközök módosítás (egyszerűsített eljárás) partnerségi egyeztetésének és véleményezési szakasz lezárásáról 

A tárgykört rendező jogszabály:
· Magyarország helyi önkormányzatiról szóló 2011.évi CLXXXIX. törvény 
· Az épített környezet alakításáról és védelméről szóló 1997. évi LXXVIII. törvény 
· a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet
· Óbarok Község Önkormányzat Képviselő-testületének a helyi építési szabályzatról szóló 11/2022. (IX. 23.) önkormányzati rendelete





Előterjesztő:			Mészáros Kartal polgármester
Az előterjesztést készítette: 	Dr. Fehér Diána aljegyző
				Freész Józsefné jegyzőkönyvvezető
Tisztelt Képviselő-testület!


Óbarok Községi Önkormányzat Képviselő-testülete a 2022. szeptember 22-ei ülésén a településfejlesztési koncepciót a 115/2022. (IX. 22.) határozattal, a településszerkezeti tervet a 116/2022. (IX. 22.) határozattal fogadta el.  A Képviselő-testület megalkotta a helyi építési szabályzatról szóló 11/2022. (IX. 23.) önkormányzati rendeletét, mely egy ízben 2025. május 23-ai ülésen került módosításra. 

Jelen napirendi pontban a Képviselő-testületnek a 20/2026. (II.10.) önkormányzati határozat szerinti (5 módosítási terület) településrendezési eszközök módosítás (egyszerűsített eljárás) partnerségi egyeztetésének és véleményezési szakasz lezárásáról szükséges a döntést meghoznia.

A TÁJOLÓ-TERV Területrendezési, Környezetvédelmi és Közigazgatásfejlesztési Korlátolt Felelősségű Társaság elkészítette a környezeti vizsgálat lefolytatásának és települési környezeti értékelés készítés szükségességének egyeztetéséről az összefoglalót: 
[bookmark: _Toc93058272][bookmark: _Toc96794095]„A KÖRNYEZETVÉDELMÉÉRT FELELŐ SZERVEK VÉLEMÉNYÉNEK KIÉRTÉKELÉSE A TRE MÓDOSÍTÁS KAPCSÁN KÖRNYEZETI VIZSGÁLAT LEFOLYTATÁSÁRÓL, ÉS TELEPÜLÉSI KÖRNYEZETI ÉRTÉKELÉS SZÜKSÉGESSÉGÉRŐL
Az egyes tervek, illetve programok környezeti vizsgálatáról szóló 2/2005. (I. 11.) Korm. rendelet (továbbiakban: SKVr.) szerint településrészre készülő településrendezési terv esetében a várható környezeti hatások jelentőségének függvényében döntendő el, hogy környezeti vizsgálat lefolytatása, és a 419/2021. (VII.15.) Korm.rendelet 2. melléklet 2.pontja szerinti Települési környezeti értékelés (a továbbiakban: TSKV) készítése szükséges-e. A környezeti vizsgálat lefolytatása és TSKV készítés szükségességének eldöntéséhez az Önkormányzat megkereste az SKVr. szerinti környezetvédelméért felelős szerveket. A véleménykéréshez Tájékoztatási dokumentáció került megküldésre a hivatali kapun, amely ismertette a tervezett módosításokat, valamint az SKVr. 2. mellékletének szempontjai szerint értékelést tartalmazott a módosítás várható környezeti hatásairól. Ezen értékelés alapján az Önkormányzat azt a véleményt fogalmazta meg, hogy a módosítással érintett területekre vonatkozó TRE módosítás esetén környezeti vizsgálat lefolytatását, valamint TSKV készítését nem tartja szükségesnek.
A véleménykérő levélben szerepelt, hogy a véleményt nem nyilvánító környezetvédelméért felelős szerveket az önkormányzat úgy tekinti, hogy egyetértenek az előbbi állásponttal.
Óbarok Község Önkormányzat Képviselő-testülete 20/2026. (II.10.) határozatának 2. bajuszában rögzítette:
„Óbarok Község Önkormányzatának Képviselő-testülete a tervezett módosításokkal összefüggésben az egyes tervek, illetve programok környezeti vizsgálatától szóló 212005. (I. 11.) Korm. rendelet szerinti környezeti vizsgálat lefolytatását és a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban 419/24.Kr.) 2. melléklet 2. pontja szerinti Települési környezeti értékelés készítését —amennyiben a környezetvédelméért felelős szervek azzal egyetértenek— nem tartja szükségesnek.”
A környezetvédelméért felelős szervek véleményét az alábbi táblázatban foglaljuk össze:


	
	Véleményező szerv
	Vélemény 

	1
	Fejér Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály
FE/KTF/8020-2/2026
	A TRE módosítás kapcsán környezeti vizsgálat lefolytatását és TSKV készítését nem tartja szükségesnek.

	2
	Duna-Ipoly Nemzeti Park Igazgatóság
DINPI/3719-1/2026.
	A TRE módosítás kapcsán környezeti vizsgálat lefolytatását és TSKV készítését nem tartja szükségesnek. 

	3
	Fejér Vármegyei Kormányhivatal Népegészségügyi Főosztály
Közegészségügyi Osztály
FE/NEF/01292-2/2026.
	A módosítások kapcsán környezet- és település-egészségügyi szempontból jelentős hatás nem várható, a környezeti vizsgálat lefolytatását és TSKV készítését nem tartja szükségesnek.

	4
	Fejér Vármegyei Kormányhivatal Tűzvédelmi és Iparbiztonsági és Vízügyi Hatósági Főosztály Vízügyi és Vízvédelmi Osztály
FE/TIVVO/5080-2/2026
	Megállapította, hogy a tervezett módosításokból vízügyi és vízvédelmi szempontból várhatóan jelentős környezeti hatások nem származnak, ezért TSKV készítését és környezeti vizsgálat lefolytatását nem tartja szükségesnek.
Felhívja a figyelmet, hogy a megvalósuló fejlesztés során vízminőségvédelmi szempontból alapvető környezetvédelmi elvárás a szennyvizek és a csapadékvizek megfelelő kezelése.
Ingatlanok beépítését csak akkor javasolja, ha a szennyvíztisztító telep rendelkezik szabad kapacitással.
Felhívja a figyelmet a vizek helybentartásának követelményére a gépjárműtárolók és egyéb vízzáróan burkolt felületek csapadékvíz-elvezetésének esetében. Javasolja ennek szabályozását.
Az 5. módosítás esetében felhívja a figyelmet a vizek mezőgazdasági eredetű nitrátszennyezésével kapcsolatos szabályok betartására.

	5
	Fejér Vármegyei Kormányhivatal Tűzvédelmi, Iparbiztonsági és Vízügyi Hatósági Főosztály, Tűzvédelmi és Iparbiztonsági Osztály
FE/TIV/00289-2/2026
	Iparbiztonsági szempontból a tervezett TRE módosítás kapcsán környezeti vizsgálat lefolytatását és TSKV készítését nem tartja szükségesnek.
A tervezéssel érintett területeken veszélyes anyagokkal foglalkozó, valamint küszöbérték alatti üzem nem működik.

	6
	Fejér Vármegyei Kormányhivatal Állami Főépítészi Iroda
FE/ÁF/00477-2/2026.
	Az épített környezet védelme tekintetében a tervezett módosítások várható hatása nem jelentős ezért környezeti vizsgálat lefolytatását és TSKV készítését nem tartja szükségesnek.

	7
	Pest Vármegyei Kormányhivatal Agrárügyi Főosztály Erdőfelügyeleti Osztály
PE/ERDŐ/3913-2/2026
	Környezeti vizsgálat lefolytatását és TSKV készítését nem tartja szükségesnek. A módosítással érintett területek közvetlenül nem érintetnek az Országos Erdőállomány Adattárban nyilvántartott erdőt.

	8
	Fejér Vármegyei Kormányhivatal Agrárügyi Főosztály, Növény- és Talajvédelmi Osztály
FE/NTO/01935-2/2026
	Talajvédelmi szempontból környezeti vizsgálat lefolytatását és TSKV készítését nem tartja szükségesnek, tekintettel arra, hogy a tervezett módosítások adminisztratív jellegűek.

	9
	Fejér Vármegyei Kormányhivatal Földhivatali Főosztály
Földhivatali Osztály 4.
16190/2026
	A környezeti vizsgálat lefolytatását és TSKV készítését nem tartja szükségesnek.

	10
	Budapest Főváros Kormányhivatala Népegészségügyi Főosztály Közegészségügyi Osztály 1
BP/FNEF/06718-2/2025.
	A település területén belül természetes gyógytényező érintettsége nem áll fenn, ezért jelen esetben a BFKH véleményezési lehetőséggel nem rendelkezik.

	11
	Nemzeti Népegészségügyi és Gyógyszerészeti Központ Kémiai Biztonsági és Kompetens Hatósági Főosztály
NNGYK/49647-2/2026.
	Környezeti vizsgálat lefolytatását és TSKV készítését nem tartja szükségesnek, mert a tervezett TRE módosítás kapcsán nem azonosítottak olyan elképzelést, amelynek kémiai biztonság szempontjából közvetlen környezeti hatása lenne.

	12
	Budapest Főváros Kormányhivatala, Építésügyi és Örökségvédelmi Főosztály, Építésügyi és Örökségvédelmi Osztály
	Régészeti és műemlékvédelmi szempontból a környezeti vizsgálat lefolytatását és TSKV készítését nem tartja szükségesnek.
Tájékoztat, hogy Tankó Károly által lokalizált régészeti lelőhelyek 2025. év végén nyilvántartásba kerültek, így jelenleg 16 lelőhely található a településen. Kéri az újonnan nyilvántartásba vett lelőhelyek mielőbbi átvezetését a tervlapokon. Javasolja az adatigénylést közvetlenül a Társadalmi Kapcsolatokért és Kultúráért Felelős Minisztérium Műemlékvédelemért  és Kulturális Örökség Védelméért Felelős Helyettes Államtitkársághoz a regeszet@ekm.gov.hu címen benyújtani.


A véleményt nyilvánító környezetvédelméért felelős szervek egyike sem tartotta szükségesnek a tervezett TRE módosítás kapcsán környezeti vizsgálat lefolytatását és Települési környezeti értékelés készítését. 
A fentiekben ismertettek alapján jelen TRE módosítás kapcsán környezeti vizsgálat nem került lefolytatásra és Települési környezeti értékelés készítésére nem került sor.”

A környezetvédelméért felelős szervek véleménye az előterjesztéshez csatolva vannak.

Kérem a Tisztelt Képviselő-testületet, hogy az előterjesztést tárgyalja meg és a határozati javaslatot elfogadni szíveskedjen!


Óbarok, 2026. szeptember 14.

Tisztelettel:
      Mészáros Kartal
                     polgármester 


Határozati javaslat:

Óbarok Község Önkormányzat Képviselő-testületének
…../2026. (IX. 22.) határozata

A 20/2026. (II.10.) önkormányzati határozat szerinti (5 módosítási terület) településrendezési eszközök módosítás (egyszerűsített eljárás) partnerségi egyeztetésének és véleményezési szakasz lezárásáról 

Óbarok Község Önkormányzat Képviselő-testülete
· a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet készítése, módosítása során történő egyeztetés szabályairól szóló 3/2017. (IV.28.) önkormányzati rendelet alapján, továbbá a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló  419/2021. (VII. 15.) Korm.rendeletben foglaltak szerint a partnerségi egyeztetést lefolytatta. Az egyeztetés kapcsán a partnerek és a lakosság részéről olyan észrevételek, vélemények, sem postai, sem elektronikus úton nem érkeztek, amelyek a tervezett településrendezési eszközök módosításokat kiegészítését, módosítását szükségessé tennék. 
· A településrendezési eszközök módosítás partnerségi egyeztetését, valamint a véleményezési szakaszát lezárja.  
· Felkéri a polgármestert, hogy a „Záró szakasz véleményezési tervdokumentáció (egyszerűsített eljárás)” c. tervdokumentáció benyújtásával kérje a Fejér Vármegyei Kormányhivatal Állami Főépítész végső szakmai véleményének megadását. 

Határidő:	azonnal	 
		Felelős: 	polgármester








